ANEXA NR. 2 
la HCL Pârscov nr. ___ / 08.01.2024
privind aprobarea documentației tehnico-economice (faza Studiu de Fezabilitate)
 și a indicatorilor tehnico-economici pentru proiectul ”Construirea unui centru de zi pentru persoane vârstnice și furnizarea de servicii sociale de îngrijire la domiciliu 
în comuna Pârscov, județul Buzău”


PRINCIPALII INDICATORI TEHNICO-ECONOMICI AI INVESTIȚIEI

Valoarea totală a investiției (inclusiv TVA)     9.015.670,61 lei
din care construcții și montaj (C+M) =                5.060.271,91 lei
Valoarea totală a investiției (exclusiv TVA)    7.733.107,54 lei
din care construcții și montaj (C+M) =                4.252.329,34 lei
Valoarea eligibilă a investiției (inclusiv TVA)   8.842.138,39  LEI 
din care construcții și montaj (C+M) =                5.060.271,91 lei
Valoarea eligibilă a investiției (exclusiv TVA)   7.576.824,87 lei 
din care construcții și montaj (C+M) =                  4.252.329,34 lei
Valoarea neeligibilă a investiției (inclusiv TVA) 173.532,21 lei
din care construcții și montaj (C+M) =                    0,00 lei
Valoarea neeligibilă a investiției (exclusiv TVA)   156.282,67lei
din care construcții și montaj (C+M) =                       0,00 lei
 
Indicatori tehnici:
Descriere succinta
Se propune realizarea unui Centru de zi de asistență și recuperare pentru persoane vârstnice. Funcțiunea principală a obiectivului va fi de a asigura nevoile persoanelor vârstnice atât în cadrul centrului de zi dar si servicii de asistență sociala la domiciliu. 
Construcția va fi structurată pe două niveluri supraterane, P+1E. Accesul în clădire se va realiza pe 3 din laturile construcției și unde va fi nevoie se va adapta și persoanelor cu handicap locomotor. 
Funcțiunile propuse în cadrul obiectivului sunt de asistență socială, consiliere juridica și psihologica, funcțiuni medicale si de recuperare prin cabinet medical, fizioterapie, săli de gimnastică medicala, kinetoterapie, masaj, etc. , zone de petrecere a timpului liber, biblioteca, activitati culturale, sala socializare, funcțiuni pentru alimentație, igienă personala dar și administrativ atât pentru persoanele din centru dar si pentru asistență la domiciliu.
	Sistem constructiv
Din punct de vedere constructiv, cladirea propusă va fi realizată pe fundații din beton armat, cu o structură mixtă, alcătuită din cadre de beton armat și zidărie portantă din blocuri ceramice de cărămidă, sâmburi și centuri din beton armat. Planșeele vor fi realizate din beton armat.
Acoperișul construcției propuse va fi de tip șarpantă din lemn, cu învelitoare din tablă prefălțuită culoare gri antracit. Pentru finisajul exterior al pereților se va utiliza o tencuiala decorativă de diverse culori, conform planșelor de arhitectură. Placari exterioare din HPL, glafurile exterioare vor fi din aluminiu, culoare gri antracit. Intradosul golurilor de geam și ușă se vor vopsi cu vopsea lavabilă. Învelitoarea acoperișului va fi realizată din tablă prefălțuită de culoare gri antracit.
Zidurile exterioare vor fi termoizolate cu vată bazaltică 15 cm, iar placa parterului va fi termoizolată cu polistiren extrudat 20 cm. Planseul podului va fi termoizolat cu saltele din vată bazaltică 30 cm. 
Terasele exterioare de acces vor fi finisate cu gresie antiderapantă.

Instalatii
Alimentarea cu energie electrica se va realiza din reteaua de alimentare cu energie electrica a furnizorului, printr-un racord echipat cu bloc de masura si protectie propriu.
Pe acoperișul clădirii se vor amplasa panouri fotovoltaice, pentru reducerea consumurilor energetice, si valorificarea surselor de energie regenerabile.

Alimentarea cu apă rece la parametrii necesari de debit şi presiune vor fi asiguraţi prin racordarea investitiei la retelele existente ale localității.
Apele uzate menajere produse in cadrul obiectivului, provin de la obiectele sanitare din băi, grupuri sanitare si de la sifoanele de pardoseala prevazute. Conducta de canalizare exterioară PVC KG Sn 4, pana la caminul de record la reteaua localitatii.

Zona amplasamentului este dotată cu reţea de alimentare cu apa.
Reţeaua exterioară de alimentare cu apă a clădirii, se va executa din ţeavă din polietilena de înaltă densitate PEHD ø63 mm si PEHD ø50 mm, în montaj subteran, sub adâncimea de îngheţ faţă de cota terenului amenajat, pe pat de nisip.
Pe branşamentul de apă proiectat, la limita incintei, se va realiza un cămin de apometru CA, în care se va monta un contor Dn 25mm şi toate armaturile necesare.

[bookmark: _Toc116034749]Alimentarea cu energie electrică
Caracteristicile electroenergetice ale obiectivului sunt următoarele:
La tabloul general de alimentare cu energie electrica:
Puterea instalată: 	Pi = 100,00 kW;
Factor de utilizare:	Ku = 0,70;
Puterea absorbită: 	Pa = 70,00 kW;
Tensiunea de utilizare: Un = 3 x 400 V c.a.;
Frecvența rețelei de alimentare: Fn = 50 Hz;
Pentru diminuarea riscului de incendiu compania de furnizare a energiei electrice are obligaţia de a monta la punctul de alimentare (BMPT) un dispozitiv de protecție pentru curent diferențial rezidual (DDR) cu un curent nominal de funcționare mai mic sau cel mult egal cu 300 mA, conform I7/2011 art. 4.2.2.8.
Pe lângă alimentarea de bază din reţeaua publică de energie electrică, clădirea va fi echipată cu un sistem ce valorifică energiile neconvenționale, mai exact un sistem on-grid cu 20 panouri fotovoltaice cu o producţie zilnică de aproximativ 10,00 kwh pe zi. Sistemul fotovoltaic on-grid este de sine stătător (furnitura), fiind livrat şi montat de o firmă de specialitate. 
[bookmark: _Toc116053332]Canalizare menajeră exterioară
Soluţia de racordare la canalizare a apelor uzate menajer consta în racordarea la un bazin vidanjabil din beton propus cu volumul de 40,00 mc, amplasat conform planului de situaţie.
Evacuarea apelor uzate menajere provenite de la clădire se face prin intermediul căminelor de vizitare propuse şi a unei reţele de canalizare de incinta. Pe reţeaua de canalizare de incinta se vor executa cămine de vizitare în punctele de racord şi de schimbare a direcţiei conform STAS 3051.
Căminele de canalizare se vor monta la minim 1,5 m distanţă faţă de clădire, conform Normativului I9 – 2022 art. 11.6.

Canalizare pluviala
Evacuarea apelor pluviale de pe acoperiş se realizează prin jgheaburi şi burlane burlane cu descărcare liberă la nivelul trotuarelor, apa meteorică fiind direcţionată prin intermediul acestora în rigole de colectare care mai departe vor deversa în rigolă stradală.
Pentru preluarea apei pluviale din zona suprafeţelor aleilor se vor prevedea rigole prefabricata din beton care vor evacua prin intermediul unei reţele de ape pluviale către rigola stradală.

Echipamente termice
Asigurarea agentului termic pentru incalzire si preparare apa calda menajera a consumatorilor interiori se va realiza prin montarea unui sistem compus dintr-o centrala termica de 100 kW combustibil solid, anume peleti, un boiler trivalent si un acumulator de caldura tip puffer echipamente ce sunt interconectate cu ajutorul buteliei de egalizare si vor fi amplasate in incaperea centralei termice.

Incalzirea cu corpuri statice – radiatoare
 Sistemul de încălzire ales pentru clădire este cu apă caldă 80/60°C, distribuţie bitubulara dupa modelul schemei Tichelmann (retur inversat) şi corpuri de încălzire radiatoare din tablă de oţel emailate sau echivalente. Corpurile de încălzire vor fi de tip panou din oţel, alcătuite din unul, doua sau trei panouri radiante. Corpurile de încălzire se vor amplasa astfel încât să se asigure funcționarea lor cu eficiență termică maximă și să se coreleze cu elementele construcției, cu mobilierul şi cu celelalte instalații aferente clădirii. Pentru obținerea unei eficiențe termice maxime corpurile se amplasează în vecinătatea suprafețelor reci.

Instalatii de ventilare cu aport de aer proaspat
Se propune un sistem de aport de aer proaspat cu recuperare de caldura in sistem descentralizat. Astfel spatiile in care exista prezenta umana mai mare de 0,10 pers/mp se vor monta echipamente de ventilare.Toate echipamentele de ventilare vor fi in dublu flux si prevazute cu recuperatoare de caldura cu eficienta la putere nominala de minim 75%.


	Nr. crt.
	Denumire indicator
	Valoare indicator

	1. 
	Suprafața construită
	566,05 mp

	1. 
	Suprafața construită desfășurată
	1018,48 mp

	1. 
	Înălțimea  la coamă 
	9.57 m

	1. 
	Suprafața utilă
	                                 674,65 mp




2

